वॉशिंगटन। कनाडा के क्‍यूबेक में हाल ही में जी-7 समिट का आयोजन हुआ और इस बार यह समिट पूरी तरह से विवादों से भरी रही है। रविवार को खत्‍म हुए इस सम्‍मेलन में साथी देशों ने समिट की असफलता के लिए अमेरिका को दोषी ठहराया। लेकिन अमेरिकी राष्‍ट्रपति डोनाल्‍ड ट्रंप ने कनाडा के प्रधानमंत्री जस्टिन ट्रूडो को सारे विवादों के लिए जिम्‍मेदार बताया है। यह पहला मौका नहीं है जब किसी कनैडियन पीएम ने अमेरिकी राष्‍ट्रपति को इस कदर नाराज किया है। इससे पहले भी ऐसा हो चुका है। दिलचस्‍प बात है कि उस समय भी जस्टिन के पिता पिएरे ट्रूडो की वजह से अमेरिकी राष्‍ट्रपति का गुस्‍सा सांतवें आसमान पर पहुंच गया था। पिएर की वजह से भी कनाडा और अमेरिका के रिश्‍तों में खासी कड़वाहट आ चुकी है। वैसे आपको बता दें कि नाराजगी के बाद भी कनाडा वह ऐसा देश था जहां पर राष्‍ट्रपति रहते हुए रीगन आखिरी बार आधिकारिक विदेशी दौरे पर गए थे।